Gállogieddi friluftsmuseum

Gállogieddi er et samisk friluftsmuseum i Evenes kommune i Nordland. Stedets norske navn er Myrnes; det samiske navnet betyr «marka ved den store steinen».  Særtrykk fra boka Fotefar mot nord Gállogieddi; meron.no Den samiske kulturfestivalen Márkomeannu arrangeres årlig på Gállogieddi. Etter at museet ved Várdobaiki kultursenter ble opprettet i 2010, ble driftsansvaret for Gállogieddi friluftsmuseum overført fra Evenes kommune til Várdobáiki.Várdobáiki muséum ; vardobaiki.no 

Museet er et fraflyttet markesamisk gårdstun. Særtrykk fra boka Fotefar mot nordMartin Myrnes, Aslaug Olsen og Kjersti Myrnes Balto. Gállogieddi. Fra nomader til bofaste. Skániid girjie, 2006. ISBN 9788291973166 Den første faste bosettingen her fant sted mot slutten av 1700-tallet da reindriftssamen Jon Nilsen og hans familie slo seg ned her.Gállogieddi samisk friluftsmuseum ; Evenes kommunes nettsider Området i og rundt markebygdene i Evenes var godt kjent for reindriftssamene; hver vår flyttet de fra vinterbeitene på svensk side til sommerbeitene ved norskekysten. Mange av reindriftssamene ble etter hvert bofaste, og dette er grunnlaget for dagens markebygder. Stuehuset og fjøset på gården er fra 1895.   

Gállogieddi åpnet som museum i 1990, og består i dag av gamme, tradisjonell buestangslavvo, våningshus, fjøsbygning, eldhus, stabbur, skjeltersjå, jordkjeller og en samling av gamle gjenstander og redskaper.

I august 2017 besøkte kronprins Haakon museet under en markering av en fullført registrering av samiske bygninger fra før 1925. Sametinget, Riksantikvaren og Klima- og miljødepartementet samarbeidet om registreringen.Markerte samisk bygningsvern; Kongehuset.no; 29.8.2017
 Referanser 

 Litteratur 
Marit Myrvoll: «Markesamisk gårdstun» i: Fotefar mot nord, Nordland fylkeskommune 1995, ISBN 8291138206
Martin Myrnes, Aslaug Olsen og Kjersti Myrnes Balto: Gállogieddi. Fra nomader til bofaste, Skániid girjie, 2006, ISBN 9788291973166

Eksterne lenker


Kategori:Museer i Nordland
Kategori:Samiske museer
Kategori:Kulturminner i Evenes
Kategori:Friluftsmuseer i Norge
Kategori:Museer etablert i 1990